Philippe Aghion

**Philippe Mario Aghion** (født 1956) er en fransk økonom som er professor ved Collège de France, ved INSEAD, ved London School of Economics, og ved . Fra 2002 til 2015 var han Robert C. Waggoner-professor i økonomi ved Harvard University. Før dette var han professor ved University College London (1996–2002), Official Fellow ved , Oxford (1992–1996), og assisterende professor ved Massachusetts Institute of Technology (1987–1989). I 2025 delte han halvparten av Sveriges Riksbanks pris i økonomisk vitenskap til minne om Alfred Nobel med Peter Howitt «for teorien om vedvarende vekst gjennom kreativ destruksjon».

## Tidlig liv og utdanning
Philippe Aghion ble født i Paris i 1956, som sønn av Raymond og Gaby Aghion, en fransk motedesigner og grunnlegger av det franske motehuset , født i Alexandria. Hun skal ha vært den som introduserte uttrykket prêt-à-porter.
Han ble uteksaminert fra matematikkseksjonen ved École normale supérieure de Cachan (ENS Cachan), og tok deretter en diplôme d'études approfondies og en doctorat de troisième cycle (doktorgrad på tredje nivå) i matematisk økonomi ved . Han tok sin doktorgrad (PhD) i økonomi ved Harvard University i 1987.

## Karriere
Aghion startet sin akademiske karriere i 1987 da han ble ansatt som assisterende professor ved Massachusetts Institute of Technology (MIT). I 1990 ble han utnevnt til visesjeføkonom ved Den europeiske bank for gjenoppbygning og utvikling (EBRD), før han gikk videre til , Oxford, og deretter til University College London i 1996. I 2002 vendte han tilbake til Harvard, hvor han ble Robert C. Waggoner-professor i økonomi – en stilling han hadde fram til 2015, da han ble utnevnt til Centennial Professor of Economics ved London School of Economics (LSE).

Forskningen hans fokuserer på økonomisk vekst og innovasjon. Sammen med Peter Howitt utviklet han det såkalte Schumpeterianske paradigmet, og videreutviklet dette i flere retninger. Mye av arbeidet er oppsummert i boken *Endogenous Growth Theory*, som han skrev sammen med Howitt, og mer nylig i *The Power of Creative Destruction*.

Han er medlem av American Academy of Arts and Sciences og ble valgt til Corresponding Fellow ved British Academy i 2015. I 2017 var han president for European Economic Association. Siden 2018 har han vært redaktør for *Annual Review of Economics*.

## Utmerkelser og priser
I 2019 mottok Aghion og Peter Howitt BBVA Foundation Frontiers of Knowledge Award i økonomi. Han og Howitt ble også tildelt halvparten av Sveriges Riksbanks pris i økonomisk vitenskap til minne om Alfred Nobel i 2025 «for teorien om vedvarende vekst gjennom kreativ destruksjon». Den andre halvparten av prisen gikk til Joel Mokyr.

## Publikasjoner
* Aghion, Philippe; Antonin, Celine; Bunel, Simon (2021): *The Power of Creative Destruction: Economic Upheaval and the Wealth of Nations*. Harvard University Press. .
* Aghion, Philippe; Howitt, Peter (2009); *The Economics of Growth.* MIT Press. 
* Aghion, Philippe; Griffith, Rachel (2006). *Competition and Growth*. MIT Press. 
* Aghion, Philippe;  (2005). *Handbook of economic growth*. **1A**. Amsterdam: Elsevier. .
* Aghion, Philippe;  (2005). *Handbook of economic growth*. **1B**. Amsterdam: Elsevier. .
* Aghion, Philippe; Howitt, Peter (1998). *Endogenous growth theory*. Cambridge, Massachusetts: MIT Press. .

## Referanser


## Eksterne lenker
*